《古砚歌》
元代·宋无

神娲踏云补天去，遗下一团苍黑天。千年万年乾不得，长带盘古青紫烟。

玉工剖天天化石，石内星精有馀魄。雕光发炯成禹璧，海王川后输玄液。

帝青呵雾坤倪湿，匣月不开太阴泣。破天残缺无人补，一穴丝丝漏春雨。

空藏老石磨今古，补天何时与天语。

作者简介：元平江路人，字子虚。世祖至元末，举茂才，以奉亲辞。工诗。比对精切，造诣新奇。有《翠寒集》等。